คลาสสิกโกลด์เทรดขอเค้ก10%ปีแรก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คลาสสิก โกลด์ ฟิวเจอร์ส น้องใหม่อนุพันธ์ เปิดเทรดวันแรก ตั้งเป้าปีนี้ส่วนแบ่งการตลาด 10%
วันที่ 11 ม.ค.ที่ผ่านมา บริษัท คลาสสิก โกลด์ ฟิวเจอร์ส ภายใต้การนำของนายวิชัย จุฑาวรากุล ประธานกรรมการกลุ่มบริษัท คลาสสิก โกลด์ และคลาสสิก โกลด์ ฟิวเจอร์ส และ น.ส.ณัฐฑี จุฑาวรากุล กรรมการกลุ่มบริษัท และบริษัท คลาสสิก โกลด์ ฟิวเจอร์ส ได้เข้าซื้อขายโกลด์ฟิวเจอร์สในตลาดอนุพันธ์ (ประเทศไทย) หรือ TFEX เป็นวันแรก ในฐานะโบรกเกอร์โกลด์ฟิวเจอร์สที่เป็นผู้ค้าทองคำรายที่ 6 หลังจาก 5 รายเข้าเป็นโบรกเกอร์ตั้งแต่เดือน มี.ค. 2552 และ ส.ค. 2552 แล้ว
น.ส.ณัฐฑี แถลงว่า บริษัทมีเป้าหมายส่วนแบ่งการตลาด (มาร์เก็ตแชร์) ปีแรก 10% ของโบรกเกอร์โกลด์ฟิวเจอร์สทั้งหมด เพราะเชื่อว่าต้องได้ส่วนแบ่งการตลาดเท่านี้จึงจะถึงจุดคุ้มทุนค่าใช้จ่าย และ 3 ปี จะมีกำไรตามเป้าหมาย
นอกจากนี้ ยังมั่นใจว่าสามารถทำตามเป้าหมายได้ เพราะปัจจุบันโบรกเกอร์ค้าทองคำที่เป็นนายหน้าโกลด์ฟิวเจอร์สที่อยู่ใน TFEX ส่วนแบ่งการตลาดรวมกัน 5 ราย ก็มีส่วนแบ่งตลาด 50 % ของทั้งระบบ